මහරගම පිළිකා රෝහල අවට පදිංචිකරුවන්ට පිළිකා රෝගය වැලඳී ඇත්නම් ඊට හේතුව විකිරණ ද්‍රව්‍ය පරිසරයට එක්ව තිබීමදැයි සොයා බැලීමට විද්වත් කමිටුවක් පත් කිරීමට සෞඛ්‍ය අමාත්‍යාංශය තීරණය කර තිබේ.බස්නාහිර පළාත් සභා ඇමැති උදය ගම්මන්පිල මහතා ප්‍රමුඛ කණ්ඩායමක් විසින් තමාට භාරදුන් සමීක්ෂණ වාර්තාව සම්බන්ධයෙන් දැඩි අවධානයක් යොමු කරන බවත් ඉදිරියේදී පත් කෙරෙන එම කමිටුව හරහා ස්ථිර නිගමනයකට එළඹී නිසි ක්‍රියා මාර්ග ගන්නා බවත් සෞඛ්‍ය ඇමැති මෛත්‍රීපාල සිරිසේන මහතා පවසයි.උද්ගත ගැටලුව සම්බන්ධයෙන් ඇමැති ගම්මන්පිල මහතා තමා දැනුවත් කිරීමත් සමඟ රෝහලේ නිලධාරීන්ට උපදෙස් ලබා දුන් බවද පිළිකා රෝහලෙන් බැහැර කරන අපද්‍රව්‍ය මහජන සෞඛ්‍යට හානි නොවන පරිදි ආරක්ෂිතව බැහැර කිරීමටත් වැඩි දුරටත් රෝහල් බලධාරීන්ට උපදෙස් දී තිබේ.